stanford-oval/wikipedia huggingface dataset:
ג'רי ליבר ומייק סטולר
פרסים והוקרה

1985 - היכל התהילה של כותבי השירים
1987 - היכל התהילה של הרוק אנד רול
1988 - Hound Dog בביצוע אלביס פרסלי נכנס להיכל התהילה של פרס גראמי
1991 - פרס מייסדי ASCAP
1994 - כוכב בשדרת הכוכבים של הוליווד
1996 - פרס למפעל חיים של אקדמיית מחברי השירים
1998 - תואר דוקטור לשם כבוד ממכללת ברקלי למוזיקה
1999 - פרס חבר הנאמנים של פרס גראמי
2000 - פרס אייבור נובאלו
2001 - Kensas city בביצוע וילברט האריסון נכנס להיכל התהילה של פרס גראמי
2005 - Kensas city נבחר להמנון הרשמי של קנזס סיטי, מיזורי
2017 - Jailhouse Rock בביצוע אלביס פרסלי נכנס להיכל התהילה של פרס גראמי
הערות שוליים

↑  דף האמנים בהיכל התהילה
1 2  היכל התהילה של פרס גראמי
↑  חמש-מאות השירים שעיצבו את הרוקנרול
↑  omposer Mike Stoller on origin of 'Kansas City' & Meghan Markle using 'Stand By Me'
| --- | --- |
בקרת זהויות :  BNE: XX5401299  LCCN: no96058711  MusicBrainz: 507a43b4-a58c-4f49-8d2a-5750208c52ae  VIAF: 121138222   WorldCat (עם VIAF): 121138222
בלאק אדם (סרט)

| --- | --- |

כרזת הסרט הרשמית בעברית
 מבוסס על:  דמותו של "אדם השחור" מאת אוטו בינדר וצ'ארלס קלרנס בק
 בימוי:  ז'אומה קולייט-סרה
 הופק בידי:  דיאנה ג׳ונס דני גרסיה היירם גרסיה בו פלין
 תסריט:  אדם שטיקיאל רורי היינס סוהראב נושירוואני
 עריכה:  John Lee 
 שחקנים ראשיים:  דוויין ג'ונסון נואה סנטינאו פירס ברוסנן אלדיס הודג' שרה שאהי קווינטסה סווינדל מרוואן קנזרי
 מוזיקה:  לורן באלף
 צילום:  לורנס שר
 מדינה:  ארצות הברית ארצות הברית
 חברת הפקה:  DC Films ניו ליין סינמה Seven Bucks Productions FlynnPictureCo.
 חברה מפיצה:  אולפני האחים וורנר
 הקרנת בכורה:  21 באוקטובר 2022
 משך הקרנה:  124 דק' 
 שפת הסרט:  אנגלית
 סוגה:  פעולה גיבורי-על
 תקציב:  290 - 190 מיליון דולר.
 הכנסות:  393 מיליון דולר.
 סרט קודם:  שאזאם: זעם האלים.
 www.blackadammovie.com
 דף הסרט ב־IMDb
 
בלאק אדם (באנגלית: Black Adam, בתרגום חופשי: אדם השחור) הוא סרט גיבורי-על אמריקאי המבוסס על דמותו של הנבל-על והאנטי-גיבור אדם השחור מבית DC קומיקס. הסרט נועד להיות סרט ספין אוף לסרט שהאזאם וחלק מהיקום הקולנועי של DC. הסרט מבוים על ידי ז'אומה קולייט-סרה, עם תסריט מאת אדם שטיקיאל, רורי היינס וסוהראב נושירוואני, וממכבים בו דווין ג'ונסון בדמותו של טת'-אדם / אדם השחור, לצדם של נואה סנטינאו, אלדיס הודג', קווינטסה סווינדל ופירס ברוסנן.
הסרט עלה לאקרנים ב-21 באוקטובר 2022.
עלילה

בשנת 2600 לפני הספירה, המלך הרודן של קאהנדאק, אק-טון, יצר את כתר סבאק, שמעניק כוח רב עוצמה לחובש אותו. לאחר ניסיון לעורר מרד, ילד עבד צעיר מקבל את כוחו של שהאזאם, שהופך אותו לבלאק׳-אדם, גיבור העל האלוף שהורג את אק-טון ומביא לסיום שלטונו.
בהווה, קאהנדאק מדוכאת על ידי כנופיית אינטרגאנג. הארכאולוגית אדריאנה טומאז מנסה למצוא את כתר סבאק בסיוע אחיה כארים ושותפיה סאמיר וישמעאל. כשהיא משיגה את הכתר, הם נופלים למארב של האינטרגאנג. אדריאנה קוראת בקול כיתובים בקבר עתיק, מה שמעיר את אדם שיוצא לטבוח ברוב כוחות האינטרגאנג.
אשת הממשל אמנדה וולר לומדת על התקרית ויוצרת קשר עם אנשי חברת הצדק של אמריקה: קרטר הול/הוקמן, קנט נלסון/דוקטור פיית, מקסין הנקל/ציקלון ואלברט ״אל״ רוטשטיין/אטום סמאשר כדי לעזור להביאו למשפט. הם מגיעים בזמן כדי למנוע ממנו מלזרוע הרס לעיר. הם מסבירים כי אדם לא היה המושיע באותה עת, אלא מטורף שנקלע בידי מועצת המכשפים ולא נקבר.
ישמעאל מתגלה בתור מנהיג האינטרגאנג. הוא רודף אחר בנה של אדריאנה, אמון, שמחביא את הכתר וחוטף אותו. אדם, אדריאנה וחברת הצדק מתכוונים להשתמש בכתר כדי לשחרר את אמון. כשהם מגיעים אליו, ישמעאל חושף שהוא הצאצא החי האחרון למלך אק-טון המבקש את מקומו החוקי על כס קאהנדאק, הוא דורש את הכתר ואדריאנה מסכימה לכך בתמורה לחיי בנה. אבל ישמעאל בוגד בחלקו העסקה ויורה באמון. אדם קופץ להציל את חייו של אמון, גורם להרס נורא במקום והורג את ישמעאל.
חש אשמה, אדם נמלט. בשיחה עם הוקמן הוא חושף שלמעשה הורוט, בנו, היה הגיבור המקורי. בידיעה שהורוט בלתי מנוצח, אנשי המלך הוציאו להורג את אמו ופצעו קשות אדם. כדי להצילו, הורוט העביר את כוחותיו לאביו, אבל מתנקשי המלך מצליחים להרוג את הורוט שכבר אינו בן אלמוות. בזעמו, אדם הורג את כל אנשי המלך לפני שהוא מוזמן אל מועצת המכשפים, שכולאים אותו משום שאינו ראוי לכוחותיו. לבסוף, אדם מסגיר את עצמו לידי חברת הצדק והוא נלקח לכלא התת-ימי של אמנדה וולר. זמן קצר לאחר מכן, דוקטור פיית רואה חיזיון למותו של הוקמן ובשובם הם מבינים שישמעאל גרם לאדם להרוג אותו כדי להצטרף לכוחות השאול ולקום לתחייה התור השד סבאק, כך יוכל לשוב בכוחות מתוגברים לתבוע את הכס.
חברת הצדק חוזרת לקאהנדאק ומתכוננת להתעמת איתו בהריסות ארמונו של אק-טון. דוקטור פיית יוצר שדה כח קוסמי שמונע מהוקמן, אטום סמאשר וצייקלון מלהיכנס וחושף כי ראה כיצד הוקמן מת ומצא דרך למנוע את מותו, תוך הקרבת חייו שלו. פייט נאבק בסבאק לבדו ובמקביל גורם לשחרורו של אדם. סבאק הורג את פיית, מה שממוסס את שדה הכח שלו, שאר חברי חברת הצדק נכנסים לקרב מולו, כשהם כמעט ומוכנעים, אדם מופיע כדי להיאבק בו ולהרוג אותו. חברת הצדק נפרדת מאדם, בעודו מקבל את תפקידו החדש כמגינה ושליטהּ החדש של קאהנדאק.
בסצנה אמצע הכתוביות, אמנדה וולר מזהירה את אדם בהודעת וידאו מלעזוב את קאהנדאק, אחרת היא תיאלץ לערב גיבורי-על מכוכבי לכת אחרים. אדם מאיים שעליה לעשות זאת וסופרמן מופיע ודורש שהשניים ינהלו שיחה.
צוות השחקנים והדמויות

| שחקנ/ית | דמות | אודות הדמות | הערות |
| --- | --- | --- | --- |
| דוויין ג'ונסון | טת'-אדם/אדם השחור | נבל-על ואנטי-גיבור שהתחיל כעבד בקאהנדאק, שבדומה לגיבור העל שהאזאם, מוענק לו כוחותיהם של אלים מצריים שונים מהקוסם העתיק בעל אותו השם. הוא מחזיק בסיבולת של שו, מהירותו של הורוס, כוחו של אמון, חוכמתו של ז'חוטי, כוחו של אתון ואומץ ליבו של מהן. בנג'מין פטרסון משמש ככפיל הגוף של טת'-אדם בסצנות שבהן הוא מוצג בצורתו האנושית, בעוד שפניו של ג'ונסון הושתלו על הדמות עבור רצפים אלה. |  |
| אלדיס הודג' | קרטר הול/הוקמן | מנהיג חברת הצדק של אמריקה (JSA), שמפעיל טכנולוגיה וכלי נשק עשויים ממתכת Nth, חומר מכוכב אחר. |  |
| פירס ברוסנן | קנט נלסון/דוקטור פיית | חבר ותיק ובכיר ב-JSA, האוחז בקסדת הגורל ומסוגל ליכולות כישוף שונות. נלסון הוא בנו של ארכאולוג, איתו גילה את קברו של נבו. לאחר שהשיג את הקסדה המיסטית-חושית מממד אחר, אשר בוחרת מי יוכל להפעיל אותה, הוא התמחה בכוחותיו והשתמש בהם כגיבור-על במשך שנים רבות. ברוסנן לבש חליפת לכידת תנועה לתפקיד. |  |
| קווינטסה סווינדל | מקסין האנקל/ציקלון | גיבורת-על בעלת יכולת שליטה ברוח וליצור גלי קול. נכדתה של אביגייל האנקל/הטורנדו האדום, המבקשת להמשיך את מורשת גיבורי העל המשפחתית שלה ומתגייסת לחברת הצדק של אמריקה. סווינדל למדה טכניקות ריקוד לתכנון התנועה של הדמות. |  |
| נואה סנטינאו | אלברט רוטשטיין/אטום סמאשר | גיבור-על שיכול לשלוט במבנה המולקולרי שלו ולשנות את גודלו וכוחו. יורש את החליפה מדודו. מגויס לחברת הצדק של אמריקה. |  |
| שרה שאהי | אדריאנה טומאז | פרופסורית באוניברסיטה שלוחמת למען ההתנגדות בקאהנדאק של ימינו, בהמשך נהיית בעלת ברית עם אדם וה-JSA. |  |
| בודהי סבונגי | אמון טומאז | בנה המתבגר של אדריאנה, שמתיידד עם אדם. |  |
| מרוואן קנזרי | ישמעאל גרגור/סבאק/אק-טון | הצאצא האחרון של המלך אן-קוט והמנהיג המיליטנטי של ארגון הפשע אינטרגאנג, שאותו אדם חייב לעצור יחד עם ליגת הצדק של אמריקה לאחר שהוא הופך לסבאק. קנזרי גם מגלם את אק-טון, המלך העריץ הקדום של קאהנדאק, שנטבח על ידי אדם. |  |
| מוחמד עמר | קארים | אחיה של אדריאנה ודודו של אמון. |  |
| ג'יימס קוסאטי-מוייר | סמיר | קולגה של אדריאנה וקארים אשר נהרג במהלך פשיטתם על קברו של אדם. |  |
| ילון כריסטיאן | הורוט | בנו של אדם שנהפך לגיבורה המקורי של קאהנדאק הנחשב לטהור לב כדי להפעיל את כוחותיו של שהאזאם. את דמות הגיבור העל שלו מגלם השחקן אולי לטוקפו. |  |
| הנרי וינקלר | אל פראט | וינקלר עורך הופעת קמאו כדודו של אלברט רוטשטיין וגיבור העל אטום המקורי. מעניק לאחיינו את החליפה שלו. |  |
| דג'ימון הונסו | המכשף שהאזאם | הונסו משחזר את תפקידו מהסרט "שהאזאם". |  |
| ויולה דייוויס | אמנדה וולר | דייוויס מגלמת את וולר בפעם הרביעית לאחר הסרטים "יחידת המתאבדים" ו"יחידת המתאבדים" והסדרה "פיסמייקר". |  |
| ג'ניפר הולנד | אמיליה הרקורט | סוכנת NSA ועוזרתה של אמנדה וולר שלפי בקשתה היא כולאת את אדם. הולנד גילמה את הדמות בסרט "יחידת המתאבדים" ובסדרה "פיסמייקר". |  |
| הנרי קאביל | קאל אל/סופרמן | קאביל עורך הופעת קמאו בסצנת אמצע הכתוביות כסופרמן הנשלח מטעמה של וולר אל בלאק אדם. |  |
הפקה

בספטמבר 2014, השחקן דוויין ג'ונסון לוהק לגילום דמותו של אדם השחור בסרטי היקום הקולנועי של DC. בתחילה, דמותו של אדם השחור נועדה להיות האנטגוניסטית הראשית בסרט "שהאזאם", שעלה לאקרנים בשנת 2019. בינואר 2017, צוות ההפקה החליט לחתוך את דמותו של אדם השחור מעלילת הסרט במטרה לתת לו סרט סולו שיתמקד בסיפור המקור שלו ובהפיכתו מגיבור-על לנבל-על. באוקטובר 2017, התסריטאי אדם שטיקיאל נשכר למלאכת כתיבת התסריט. חודש לאחר מכן, מגזין "The Warp" דיווח על שמועה בלתי מבוססת לפיה דמותו של אדם השחור תופיע בסרט "יחידת המתאבדים" לפני הופעתו בסרט משלו. באפריל 2018, אמר ג'ונסון כי כתיבת התסריט הושלמה והצילומים עתידים להתחיל בסוף שנת 2019, לאחר שישלים את צילומי הסרטים "ג'ומנג'י: השלב הבא" ו-"הודעה אדומה". המפיק-שותף היירם גרסיה הצהיר כי הסרט יהיה אלים, בדומה לחוברות הקומיקס העוסקות בדמותו של אדם השחור.
ביוני 2019, נודע שהבמאי ז'אומה קולייט-סרה יהיה אמון על בימוי הסרט. במקביל, אושר שבו פלין, ג'ונסון, היירם גרסיה ודני גרסיה יפיקו את הסרט. באוקטובר 2019, ג'ונסון חשף שצילומי הסרט עתידים להתחיל ביולי 2020, וחודש שלאחר מכן, גילה כי הסרט עתיד לעלות לאקרנים ב-22 בדצמבר 2021. ג'ונסון גם חשף כי בסרט יופיעו דמויות נוספות של DC קומיקס, כולל דמויתיהם של חברי "חברת הצדק של אמריקה". באפריל 2020, נודע שצילומי הסרט נדחו בעקבות התפרצות מגפת הקורונה בארצות הברית, ושהם עתידים במקום זאת להתחיל באוגוסט 2020 באטלנטה, ג'ורג'יה. ביולי 2020, נודע על ליהוקו של נואה סנטינאו לדמותו של אלברט רוטשטיין / אטום סמאשר, ושצילומי הסרט יחלו בתחילת 2021 בג'ורג'יה. במהלך האירוע הווירטואלי "DC FanDome" שנערך באוגוסט, נחשף שחברי "חברת הצדק של אמריקה" שיופיעו בסרט הם הוקמן, דוקטור פיית וציקלון. ג'ונסון חשף שבתסריט המקורי דמותה של הוקגירל הופיעה, אך לבסוף הוחלט לחתוך אותה מהעלילה, ואילו במקום זאת נוצרה "הזדמנות מדהימה" להכניס את דמותה של ציקלון.
הפקה > קדם הפקה

בספטמבר 2020, דווח על כך שהתסריטאים רורי היינס וסוהראב נושירוואני נשכרו על מנת לכתוב טיוטה חדשה לתסריט, ובמקביל אושר שהשחקן אלדיס הודג' לוהק לגילום דמותו של קרטר הול / הוקמן, שהיה עתיד לקבל תפקיד מרכזי בעלילת הסרט. חודש לאחר מכן, נודע על החלטתם של אולפני האחים וורנר להסיר את הסרט מלוח זמני הפצת הסרטים שלהם לשנת 2021, לאחר שנאלצו לערוך אותו מחדש בעקבות מגפת הקורונה. באותו חודש, שרה שאי לוהקה לצוות השחקנים. בדצמבר 2020, קווינטסה סווינדל לוהקה לגילום דמותה של מקסין האנקל / ציקלון, ונודע שצילומי הסרט עתידים להתחיל במרץ 2021. בפברואר 2021, מרואן קנזרי לוהק לתפקיד שטרם פורסם, ובמרץ 2021 בניית הסטים החלה, במקביל לליהוקו של פירס ברוסנן לדמותו של קנט נלסון / דוקטור פיית עד סוף החודש. בתחילת מרץ 2021, דווח שהצילומים עתידים להתחיל באפריל.
הפקה > צילומים

צילומי הסרט החלו ב-9 באפריל 2021 באטלנטה, ג'ורג'יה, והסתיימו בתחילת יולי 2021. על צילומי הסרט היה אמון הצלם לורנס שר. במקור, צילומי הסרט התעתדו להתקיים ב-20 ביולי 2020, אך נדחו בעקבות התפרצות מגפת הקורונה.
הפצה

במקור, הסרט נועד לעלות לאקרנים ב-22 בדצמבר 2021, אך בעקבות התפרצות מגפת הקורונה, אולפני האחים וורנר החליטו להסיר את הסרט מלוח זמני הפצת הסרטים שלהם שתוכננו לעלות לאקרנים במהלך שנת 2021 והסרט עתיד לעלות לאקרנים ב-29 ביולי 2022. הצצה ראשונה נחשפה ב-16 באוקטובר 2021, במהלך DC FanDome. ב-10 במרץ 2022 הסרט נדחה ל-21 באוקטובר 2022 ובסופו של דבר הסרט עלה לאקרנים בתאריך זה.
עתיד

באפריל 2017, ג'ונסון הצהיר כי דמויותיהם של אדם השחור ושהאזאם עתידות להיפגש בסרט עתידי.
פרסים ומועמדויות

| פרס | קטגוריה | מועמד (ים) | תוצאה |
| --- | --- | --- | --- |
| פרסי בחירת הילדים של ניקלודיאון | הסרט האהוב ביותר | בלאק אדם | מועמדות |
| פרסי בחירת הילדים של ניקלודיאון | שחקן קולנוע אהוב | דוויין ג'ונסון | זכייה |
ג'ורג'יה טננט

| --- | --- |

 לידה:  25 בדצמבר 1984 (בת 39) לונדון, הממלכה המאוחדת 
 מדינה:  הממלכה המאוחדת 
 תקופת הפעילות:  מ-1999 
 מקום לימודים:  בית הספר סנט אדוארד 
 בן או בת זוג:  דייוויד טננט (30 בדצמבר 2011–?) 
 צאצאים:  טיי טננט, אוליב טננט, Wilfred Tennant 
 מספר צאצאים:  5 
 פרופיל ב-IMDb
 
ג'ורג'יה אליזבת' טננט (באנגלית: Georgia Elizabeth Tennant; שם נעורים מופט Moffett; נולדה ב-25 בדצמבר 1984) היא שחקנית אנגלייה. היא שיחקה בתפקיד אביגיל, בתה של מפקחת בילוש סמנתה ניקסון, בסדרה המשטרתית "The Bill". מופט גילמה את ג'ני, בתו המשובטת של הדוקטור, בפרק "בתו של הדוקטור" בסדרה "דוקטור הו", ואת ליידי ויוויאן בסדרה "מרלין".
ביוגרפיה

מופט נולדה בלונדון. היא בתם של השחקנים פיטר מופט (המוכר בשם הבמה פיטר דייוויסון) וסנדרה דיקינסון. האחים שלה למחצה הם השחקנים לואי דייוויסון וג'ואל ג'יימס דייוויסון. היא למדה בבית הספר סט אדוארד באוקספורד. סבה מצד אמה היה הרולד סירלס, אחד החלוצים בתחום הפסיכיאטריה שהתמחה בטיפול פסיכואנליטי בסכיזופרניה.
ביוגרפיה > קריירה

הופעת הבכורה של מופט בטלוויזיה הייתה בשנת 1999 בגיל 15 בתפקיד ניקי דייווי בסדרה "Peak Practice". מופט השתתפה בדרמות טלוויזיוניות כגון "The Second Quest" ו-"Like Father Like Son". בשנים 2004 ו-2005 גילמה את אליס הרדינג המדוכאת בדרמה של רשת ITV "מקום בו נמצא הלב". היא שיחקה לצדו של אביה בסיטקום "Fear, Stress & Anger" ובסדרה "The Last Detective".
ב-2007 הופיעה מופט לראשונה בתיאטרון בתפקיד מת'ילד ורליין במחזה "Total Eclipse" שהוצג ב-"Menier Chocolate Factory" שבלונדון. ב-2008 כיכבה מופט בפרק בסדרת המדע בדיוני של ה-BBC "דוקטור הו" בדמות ג'ני, בתו המשובטת של הדוקטור העשירי. בתפקיד הדוקטור שיחק בעלה לעתיד דייוויד טננט. מופט היא בתו של פיטר דייוויסון שגילם את הדוקטור החמישי בשנות השמונים של המאה העשרים. באוגוסט 2008 כיכבה מופט בתפקיד קיילי רומן בסדרת הריגול "ספוקס: קוד 9", ספין אוף של הסדרה "ספוקס".
ב-2010 דיבבה מופט את הדמות קאסי רייס בסדרת האנימציה "Doctor Who: Dreamland", וגילמה את ליידי ויוויאן בפרק "Sweet Dreams" בסדרת הדרמה "מרלין". היא הצטרפה לצוות השחקנים של סדרת הדרמה הרפואית "חדר מיון" בתפקיד רופאה זוטרה בשם הת'ר ויטפילד, אבל הדמות נהרגה כבר בתחילת הפרק השני.
ביוני 2010 שיחקה מופט במחזה בשם "Hens" שהוצג בתיאטרון ריברסייד סטודיוס ובהמשך שודר בערוץ Sky Arts 2. עוד ב-2010 השתתפה בתפקיד קטן סדרת הדרמה "Thorne: Sleepyhead" בדמות אשתו של אחד הבלשים. במרץ 2011 לוהקה לתפקיד אמה בסיטקום "White Van Man" של ערוץ BBC Three, שרץ במשך שתי עונות. במאי 2012 הייתה הופעת הבכורה שלה בווסט אנד במחזה "What the Butler Saw" בתיאטרון וודוויל בלונדון. בעקבות ביקורות גרועות ירדה ההצגה מהבמה חודש לפני התכנון.
בנובמבר 2013 הופיעה מופט בסרט רשת, מחווה ל"דוקטור הו", בשם "(בערך) חמשת הדוקטורים, האיחוד", שאותו גם הפיקה. הקרדיט בסרט היה בשם ג'ורג'יה טננט להפקה, וג'ורג'יה מופט למשחק. הסרט נכתב ובוים בידי אביה, פיטר דייוויסון, והשתתפו בהופעות קמע, בעלה ושני ילדיה הגדולים (בזמן הצילומים היא הייתה בהריון עם הילד השלישי).
מופט הפיקה (שוב בשם הנישואים ג'ורג'יה טננט) וכיכבה בסרט קצר בשם "96 Ways To Say I Love You", שבו כיכב לצדה בעלה דייוויד טננט. הקרנת הבכורה של הסרט הייתה בפסטיבל הקולנוע העצמאי של לונדון באפריל 2015.
ביוגרפיה > חיים אישיים

ב-27 במרץ 2002 ילדה מופט את בנה הבכור, טיי פיטר טננט (נולד בשם טיי פיטר מופט-מרטין). מופט ובנה טיי הופיעו ביחד בסדרת המציאות הבריטית "Four Weddings", ובפרק "מאחורי הקלעים של דוקטור הו". הבן ראיין אותה עבור אתר ה-BBC. טיי לומד בבית ספר למשחק שפרטון שבבעלות סבתו, סנדרה דיקינסון. הופעת הבכורה שלו במשחק הייתה במאי 2010 בפרסומת לטלוויזיה עבור "The Great British Teddy Bear Company". הוא גם השתתף בסרט "The Five-ish Doctors".
בינואר 2011 דווח במספר עיתונים בבריטניה שמופט מאורסת לשחקן דייוויד טננט. ב-29 במרץ 2011 ילדה מופט את בתם המשותפת, אוליב. מופט וטננט התחתנו ב-30 בדצמבר 2011. טננט אימץ רשמית את בנה של מופט, טיי. אוליב הופיעה בטלוויזיה כשהייתה בת שנתיים בסרט "The Five-ish Doctors" בדמות בתו של ג'ון בארומן. ב-2 במאי 2013 ילדה מופט את בנם, וילפריד. ב-9 בנובמבר 2015 הודיע טננט על הולדת בת נוספת בשם דוריס.
מופט היא פטרונית של ארגון הצדקה "Straight Talking" העוסק בחינוך נוער בנושאי היריון בגיל העשרה.
פילמוגרפיה

| שנה | שם | שם באנגלית | תפקיד | הערות |
| --- | --- | --- | --- | --- |
| 1999 |  | Peak Practice | ניקי דייווי | סדרת טלוויזיה (4 פרקים) |
| 2002–2009 |  | The Bill | אביגיל ניקסון | סדרת טלוויזיה (26 פרקים) |
| 2004 |  | The Second Quest | סנדרה ביגס |  |
| 2004 | הולבי סיטי | Holby City | אמה לנטון | בפרק "A Good Day to Bury Bad News" |
| 2004 |  | GMTV | בתפקיד עצמה |  |
| 2004–2005 | מקום בו נמצא הלב | Where the Heart Is | אליס הרדינג | סדרת טלוויזיה (9 פרקים) |
| 2005 |  | Like Father Like Son | מורג טייט | סדרת טלוויזיה (2 פרקים) |
| 2005 | ימי בית הספר של טום בראון | Tom Brown's Schooldays | סאלי | סרט טלוויזיה |
| 2007 |  | Fear, Stress and Anger | קלואי צ'דוויק | סדרת טלוויזיה (פרק אחד) |
| 2007 |  | Bonkers | דבי הופר | סדרת טלוויזיה (4 פרקים) |
| 2007 | חדר מיון | Casualty | איליין ווקר | בפרק "Lost in the Rough" |
| 2007 |  | The Last Detective | טניה | בפרק "Once Upon a Time on the Westway" |
| 2007 |  | Loose Women | בתפקיד עצמה |  |
| 2007 |  | Richard & Judy | בתפקיד עצמה |  |
| 2008 | המשפחה שלי | My Family | פני בישופ | בפרק "Let's Not Be Heisty" |
| 2008 | דוקטור הו | Doctor Who | ג'ני | בפרק "בתו של הדוקטור" |
| 2008 | דוקטור הו מאחורי הקלעים | Doctor Who Confidential | בתפקיד עצמה | בפרק "Sins of the Fathers" |
| 2008 |  | Spooks: Code 9 | קיילי רומן | סדרת טלוויזיה (6 פרקים) |
| 2009 | מיס מארפל | Agatha Christie's Marple | ליידי פרנסס "פרנקי" דרוונט | בפרק "מדוע לא ביקשו את אוונס?" |
| 2009 |  | Doctor Who: Dreamland | קייסי רייס | דיבוב |
| 2009 | חדר מיון | Casualty | הת'ר וייטפילד |  |
| 2009 | הרגעים הגדולים של דוקטור הו | Doctor Who Greatest Moments | בתפקיד עצמה | ספיישל מאחורי הקלעים |
| 2009 | מרלין | Merlin | ליידי ויוויאן |  |
| 2009 | מרלין | Merlin Secrets & Magic | בתפקיד עצמה | בפרק "Love Fool" |
| 2009 |  | Four Weddings | בתפקיד עצמה | אורחת בחתונה |
| 2010 |  | Playhouse Live | ליילה | שידור של המחזה "Hens" |
| 2010 |  | Thorne: Sleepyhead | סופי הולנד | סדרת טלוויזיה (2 פרקים) |
| 2011 |  | White Van Man | אמה | עונה ראשונה ושנייה |
| 2013 | (בערך) חמשת הדוקטורים, האיחוד | The Five(ish) Doctors Reboot | בתפקיד עצמה | BBC Red Button; מופט גם הפיקה |
| 2014 | חדר מיון | Casualty | בריוני ויטמן | בפרק "Entrenched" |
| 2014 | הולבי סיטי | Holby City | בריוני ויטמן | בפרק "Chaos in Her Wings" |
| 2015 |  | 96 Ways to Say I Love You | אוליב | סרט קצר; גם מפיקה (בשם ג'ורג'יה טננט) |
| 2017 | את אני והוא | You, Me and Him | אליסון | סרט קולנוע |
| 2020-הווה | מבוימים | Staged | עצמה | סדרת טלוויזיה; (3 עונות); 20 פרקים |
| 2024 |  | The Way | מילי | פרק: "The Wait" |
רדיו

| שנה | שם | תפקיד | הערות |
| --- | --- | --- | --- |
| 2000 | Doctor Who: Red Dawn | טניה ובסטר | Big Finish Productions |
| 2008 | Doctor Who: Snowglobe 7 | קריינות |  |
| 2010 | City of Spires | אליס | Big Finish Productions |
| 2013 | Bernice Summerfield: New Frontiers | אווריל פנמן | Big Finish Productions |
| 2014 | Osiris: Osirian Enemy | ג'סיקה | Everybodyelse Productions |
| 2014 | Frankenstein | אליזבת' | Big Finish Productions |
| 2014 | Doctor Who: Rule of the Eminence |  | Big Finish Productions |
תפקידים בתיאטרון

| שנה | שם | תפקיד | הערות |
| --- | --- | --- | --- |
| 2007 | Eclipse of the Heart | מתילד ורליין | Menier Chocolate Factory |
| 2010 | Hens | ליילה | ריברסייד סטודיוס |
| 2012 | What the Butler Saw | ג'רלדין ברקליי | תיאטרון וודוויל |
הערות שוליים

↑  "The Bill (2004-2009)". נבדק ב-2009-12-15.
↑  "Georgia Moffett Summary". Tv.com. נבדק ב-2009-09-13.
↑  Swann, Yvonne (4 בספטמבר 2009). "Daily Mail". Sandra Dickinson was bullied for her fair hair at school but her life turned around when she discovered mascara. London. נבדק ב-5 בספטמבר 2009. {{cite news}}:  (עזרה)
↑  "Peak Practice (1999)". נבדק ב-2009-12-15.
↑  "Where the Heart Is 1997'". IMDb. נבדק ב-2009-09-13.
↑  "Georgia Moffett Trivia". Movietome. אורכב מ-המקור ב-2010-01-06. נבדק ב-2009-09-15.
↑  "Doctor Who: The Doctor's Daughter". BBC Press Office. 2008-05-10. נבדק ב-2009-09-13.
↑  "Spooks: Code 9". BBC Press Office. 2008-07-16. נבדק ב-2009-09-13.
↑  McLean, Gareth (2008-08-08). "Spooks: Code 9". London: The Guardian. נבדק ב-2009-09-08.
↑  "Doctor Who Dreamland (2009)". נבדק ב-2009-12-15.
↑  "Merlin (2009)". נבדק ב-2009-12-15.
↑  "Sky Arts". Playhouse Live. אורכב מ-המקור ב-2010-08-22. נבדק ב-16 באוגוסט 2010. {{cite web}}:  (עזרה)
↑  Webb, Claire (2011-03-22). "Q&A with White Van Man star Georgia Moffett". Radio Times. נבדק ב-2013-11-12.
↑  Hewitt, Susan. "REVIEW: 96 Ways To Say I Love You – An Entertaining & Funny Short". www.david-tennant-news.com. נבדק ב-11 בנובמבר 2015. {{cite web}}:  (עזרה)
↑  "I showed my mum a scan of my beautiful baby... but I was too scared". Sunday Mirror. 5 במאי 2002. נבדק ב-9 בספטמבר 2012. {{cite web}}:  (עזרה)
↑  "Georgia Moffett Q+A". BBC.co.uk. נבדק ב-16 באוגוסט 2010. {{cite web}}:  (עזרה)
↑  "'I love being a cougar' - Sandra Dickinson". נבדק ב-2014-06-28.
↑  David Tennant 'to marry Georgia Moffett today' - Digital Spy.
↑  Sarah Bull (2012-03-21). "David Tennant reveals he's a 'double dad' after adopting wife Georgia Moffett's 10-year-old son Tyler | Mail Online". Dailymail.co.uk. נבדק ב-2013-11-12.
↑  Crawley, Joanna (10 בנובמבר 2015). "'Number four has arrived!' David Tennant reveals that he and his wife Georgia Moffett have welcomed a baby girl". The Daily Mail. נבדק ב-11 בנובמבר 2015. {{cite news}}:  (עזרה)
↑  "Our Patrons". אורכב מ-המקור ב-20 באוגוסט 2014. נבדק ב-2014-06-28. {{cite web}}:  (עזרה)
| --- | --- |
בקרת זהויות :  ISNI: 0000 0000 8757 7398  LCCN: no2010143651  MusicBrainz: 0eb81640-181e-4c32-b9fe-b186b407dcb6  SUDOC: 232574804  VIAF: 127094792   WorldCat (עם VIAF): 127094792
ג'רזי

ערך זה עוסק באי בחסות הכתר הבריטי. אם התכוונתם למשמעות אחרת, ראו .
ג'רזי (באנגלית: Jersey; בצרפתית: Jèrriais) הוא אי המשתייך לשטחי החסות של הכתר הבריטי (Crown dependency) בתעלת למאנש, ושוכן סמוך לחופה של נורמנדי שבצרפת. מלבד האי ג'רזי עצמו, תחום השיפוט של ג'רזי כולל גם את קבוצת האיים הבלתי מיושבים מינקווירס ואקרהוס ופיירס דה לק, כמו גם מספר שוניות באזור האי. יחד עם תחום השיפוט של גרנזי, הוא יוצר קבוצת איים בשם איי התעלה, שבה האי הגדול ביותר הוא האי ג'רזי עצמו, ששטחו 112 קילומטר רבוע. קבוצה זו מסתמכת על ההגנה של הממלכה המאוחדת, אולם ג'רזי אינה חלק ממנה, כי אם נכס נפרד של בית המלוכה הבריטי, בדומה לאי מאן שבין בריטניה ואירלנד.
נכון ל-2020, מתגוררים באי כ-101,000 תושבים.
היסטוריה

ההיסטוריה של ג'רזי מושפעת ממיקומו האסטרטגי, בין החוף הצפוני של צרפת לחוף הדרומי של אנגליה.
ראיות המצביעות על התיישבות בתקופת הברונזה ותקופת הברזל נמצאות במקומות רבים ברחבי האי. עד כה לא נמצאו עדויות המצביעות על כיבוש רומי קבוע, אולם ישנן ראיות ארכאולוגיות להשפעה רומית, בעיקר בכף של לה פינקל שבאזור לאס לנדס, שם מזוהים שרידי מבנים פרימיטיביים כמקדש רומי עתיק. לאחר שג'רזי הייתה תחת השפעתה של ברטאן וכונתה אנגיה, היא הושפעה מהויקינגים במאה ה-9. מקור השם ג'רזי מהמסורת הוויקינגית: לאיים רבים בחופים הצפוניים של אירופה הוצמדה הסיומת מנורדית עתיקה "-אִי" (ey-). ואולם, לא ברור מה מקור החלק הראשון של שם האי. יש המשערים שהשם ג'רזי נגזר מהמילה בנורדית עתיקה "יארְתְ'" (jarth) שפירושה "אדמה" והשווה לאנגלית "earth"; או מהמילה "יארְל" (jarl), שפירושה "מנהיג" ומקבילה למילה האנגלית earl . השערות אחרות מייחסות את השם "ג'רזי" לגאלית מאנית בה פירוש המילה "גָאר" (-gar) הוא "עץ אלון", והמילה "סֵטוֹן" (ceton) - "יער". יש הטוענים שמקור השם מעיוות המילה הלטינית "קיסריה" (Caesarea), השם הרומאי של האי, בתוספת "-אִי" (ey-) שבאנגלית עתיקה מציין אי.
בשנת 933 סופח האי לדוכסות נורמנדיה על ידי ויליאם הראשון, דוכס נורמנדיה. צאצאו, ויליאם הראשון מלך אנגליה, כבש את אנגליה בשנת 1066 ובעקבותיו זאת שלט שליט אחד באנגליה ובדוכסות נורמנדיה. בשנת 1204 כבש פיליפ השני מלך צרפת, כמעט ללא התנגדות, את כל דוכסות נורמנדיה מידיו של ג'ון מלך אנגליה, למעט איי התעלה. מאז ועד עצם היום הזה היה האי לאוטונומיה עם ממשל עצמי.
בסוף המאה ה-16 הייתה פעילות עסקית בין תושבי האי ודייגי ניופאונדלנד.
בתמורה לעזרה שניתנה לו במהלך גלותו בג'רזי בשנות ה-40 של המאה ה-17, נתן צ'ארלס השני מלך אנגליה לג'ורג' קרטרה, מושל האי, חלקה גדולה במושבות האמריקאיות שנקראה על ידי קרטרה ניו ג'רזי.
האי שגשג בעיקר באמצעות מסחר, ומדיניות נייטרלית בעימותים שבין צרפת ואנגליה. אורח החיים באי הקיף חקלאות, דייג, בניית אניות וייצור מוצרים מצמר. עם השיפור באמצעי תחבורה בתחילת המאה ה-19, החל האי למשוך תיירים.
ג'רזי הייתה תחת כיבוש נאצי מ-1 ביולי 1940 עד 9 במאי 1945.
פוליטיקה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
בית המחוקקים של ג'רזי הוא סטייטס אוף ג'רזי. הוא כולל 53 נבחרים, מהם תריסר סנאטורים (שנבחרו לתקופה של שש שנים), תריסר ראשי אזורים (שנבחרו לתקופה של שלוש שנים), ו-29 סגנים (שנבחרו לתקופה של שלוש שנים).